**Referat af Bestyrelsesmøde 13-09-2022**

Tilstede: Lisbeth Rasmussen, Ole Green, Niels Laasholdt, Michael Sommer og John Kryger

Undskyldt: Thomas Jørgensen

**Dagsorden:**

1. **Referent.**

John tager referat

1. **Konstituering**

Bestyrelsen konstituerede sig selv med John Kryger som Formand og Niels Laasholt som kasserer. Der var en kort debat om det at være medlem af bestyrelsen som frivillige medlemmer. Det er vigtigere at have gode medlemmer, der gerne vil yde en indsats selvom indsatsen kan svinge lidt pga. manglende tid i perioder.

1. **Økonomi**

Økonomien er god og solid. Der er et samlet indestående på ca. kr. 194.500, -

Der er to medlemmer eller matrikler som ikke har betalt kontingent for 2022. Der tages direkte kontakt til ejerne af matriklerne for at få betalingerne på plads. Det kan skyldes fejl i medlemskartoteket eller en forglemmelse fra ejerne.

1. **Siden sidst**

John informerede og sommerens møde i Pumpelaug, Fællesforening samt Digelauget.

På Pumpelaugets plenarforsamling blev det besluttet at hæve kontingentet med 10 kr. til 70 kr. per medlem. Pumpelauget opkrævede ikke kontingent i 2021, men de stigende omkostninger til bl.a. el gør at fremtidens kontingent bør følge med. Kontingentstigningen vil først ramme vores medlemmer i 2024, da vi først foreslår at hæve kontingentet efter næste års generalforsamling. På det efterfølgende bestyrelsesmøde trådte den siddende formand Kurt Eriksen tilbage og blev ny næstformand. Ny formand blev John Kryger. Sekretær og kasserer var genvalg. På bestyrelsesmødet var der lidt debat om fremmøde/opbakning til Pumpelauget. I denne debat blev muligheden for at pumpelauget i fremtiden underlægges Digelauget debatteret. Der var enighed om at det giver mening da begge laug har samme formål. De administrative knaster vil blive undersøgt fremover.

Under debatten om Pumpelauget snakked bestyrelsen om vores egne dræn og de vedligeholdelsesforpligtigelser vi har i grundejerforeningen. Yderligere information om pumpelauget kan findes på hjemmesiden [https:pumpelaug-enø.dk](https://pumpelaug-enø.dk)

Fællesudvalget har også afholdt generalforsamling. Der var stor tilfredshed med det arbejde specielt formanden Jette Johnsen har udført. Jette kunne afslutte tre store sager. Digelauget er blevet nedsat og arbejdet med diget er i gang. Fællesudvalget har arbejdet intents med diget i ca. 5 år. Den nye lokalpplan 109 for sommerhusområderne på Lungshave/Enø er også blevet endelig vedtaget. Her har Fællesudvalget også være involveret i de ca. 4 år planen har været undervejs. Den sidste sag der endelig kunne lukkes, er 2-1 vejen på Enø Kystvej. Denne sag har faktisk været på fællesudvalget skrivebord i ca. 20 år. At udførelsens af opgaven ikke er godt og veludført arbejde var vi alle enige om. Men det ser ud til at omlægningen til 2-1 vej virker efter hensigten. Cyklister og gående har fået bedre forhold og bilernes hastighed er blevet nedsat. Dog ikke altid til 40kmt.

Til sidst informerede John om arbejdet med diget. Digearbejdet berører ikke os direkte. Det er kun den øgede arbejdstrafik der kan genere lidt. Der vil blive en øget transport over broen hele vinteren. Der kommer yderligere pres på da sandfordringen af stranden skal foregå ved at Mette Pan aflæsser sandet på molen ved yderhavnen, og sandet køres ud på stranden i lastbiler/dumpere. Arbejdet med diget kan følges på digelaugets facebook side Enø Digelaug eller på hjemmesiden [https://www.enødigelaug.dk/](https://www.enødigelaug.dk)

1. **Igangværende aktiviteter**

**Skilte**: Der er opsat ”hunde i snor” skilte på klinten og ved udgangen til klinten på Havbakken. Der mangler at blive opsat et sklit ved udgang fra Bækkene mod Gerbredgårdsvej. Det er aftalt med Hans J at vi kan sætte skiltet op på hans hegn. Michael søger for opsætningen ved lejlighed. De øvrige skilte med ”Adgang forbudt over marken” opsættes til foråret hvor jorden er blød nok til at få pælene godt ned i jorden.

**Området ved Molokkerne**: Der mangler jordfræsning og befæstning af området modsat molokkerne. Vores bestilte underleverandør er desværre blevet sygdomsramt, så Ole tager kontakt til et nyt firma og får en aftale på plads.

Der var lidt debat om behov for en midterstribe på vejen ved ”hajtænderne”. Der er flere der har en kedelig vane og skærer svinget ved indkørslen til området. Næstved Kommune har uopfordret fornyet ”havtænderne”. Ole kontakter kommunen om mulighed for en midterstribe.

I øvrigt er området ved molokkerne blevet væsentligt renere og pænere efter at restaffaldsstativet er blevet fjernet.

**Badebro**: Der er kommet den nyhed fra Næstved Kommune at de i deres tidligere positive indstilling til badebros-projektet har overset at der kun er ca. 350 meter til badebroen ved Kildegårdsvej. Kommunen har beklaget at de har overset dette og at det kan betyde at vi ikke får tilladelse til at etablere badebroen. Bestyrelsen besluttede at vi officielt fremsende ansøgning om badebroen og samtidig gør opmærksom på at badebroen skal forberede adgangen til stranden og vandet for ældre og gangbesværede - og at der ved de to andre officielle nedgange til vandet langs klinten begge steder er opsat badebroer. John kontakter kommunen og vores aansøgning.

1. **Nye aktiviteter**

**Forslag om rydning af området ”bag Havbakken” fremsat på generalforsamlingen**: Bestyrelsen besluttede at området ryddes på foreningens regning. John tager kontakt til Hans Richard Jørgensen for en aftale. Grundejerne på stykket gøres opmærksomme på at arbejdet udføres og at de selv i fremtiden skal vedligeholde deres hæk ud mor marken.

**Hjertestarter**: Ole og John arbejder videre med opsætning af en hjertestarter på ”Ole hegn” ved trekanten ved Bækkene 242. Vi undersøger den bedste og billigste løsning.

**Sommerfest**: Der var absolut enighed om at sommerfesten i august havde været en stor succes. Det blev derfor besluttet at vi gør det til en ny og fast tradition at holde en sommerfest fast hvert år den sidst lørdag i august.

Fremmødet til årets fest var rigtig godt og det lejede telt var næsten for lille. Heldigvis var vejret rigtig godt så vi kunne være både inde og ude aftenen igennem. Til næste år vil vi sikre bedre plads.

1. **Eventuelt**

En grundejer har henvendt sig til bestyrelsen vedr. lidt problemer med naboen træer og buske. Det er op til grundejerne selv at aftale en hensigtsmæssig klipning og fældning af buske og træer i skel. Det er ikke foreningen som mægler, men hvis det er nødvendigt kan der afholdes et officielt Hegnsyn jvnf. hegnsloven. Vi henstiller dog til at sager af denne karakter løses i mindelighed mellem grundejerne.

En tidligere henvendelse om ulovlig parkering specielt på Havbakken ved udgangen til klinten og stranden er blevet genfremsendt. Det var tidligere aftalt at formanden ville få lavet nogle ”parkerings forbudt” stikkers som grundejerne i området kunne få udleveret således at de kan anbringe dem på de parkerede biler. Formanden vil få lavet disse stickers – og beklagede at det var blevet glemt sidste år.

1. **Næste møde**

Næste møde afholdes den 24. januar hos Michael – Bækkene 223.

Det aftaltes også at vi holder møde den 27. april samt at generalforsamlingen i 2023 afholdes den 22. juli.

Referat udsendt til godkendelse 14-09-2022